Publication: Magyar Közlöny
Issue: MK-2001-152 (Year: 2001, Number: 152)
Era: 1990-2004
Section: 2 A környezetvédelmi termékdíjról, továbbá egyes termékek környezetvédelmi termékdíjáról szóló 1995. évi LVI. törvény.
Paragraph Index: 1218

(3) A szerződés biztosítékaként a támogatás teljes összegére fedezetet nyújtó, feltétel nélküli, visszavonhatatlan, az alapjogviszony vizsgálata nélkül lehívható bankgarancia, vagy a megfelelő fedezetet biztosító, forgalomképes, a támogatott rendelkezésében álló ingatlanra bejegyeztetett jelzálog-jog fogadható el. A biztosítékot a szerződésben megjelölt és támogatott feladat és cél, a szerződésben meghatározottak és hatósági engedélyben foglaltak szerinti teljesítéséig — melyet a teljesítést követő 15 napon belül jóváhagyott zárójegyzőkönyv igazol — kell nyújtani. Azon támogatások esetében, amikor a támogatás kifizetésére csak a fejlesztés teljes megvalósulása után kerül sor, a vissza nem térítendő támogatásra biztosítékot kikötni nem kell. 5 Az államháztartás működési rendjéről szóló 217/1998. (XII. 30.) Korm. rendelet.

Source: https://magyarkozlony.hu/hivatalos-lapok/bf38aee143308a4d125447e91f45b60a7bc95734/dokumentumok/3f312ccc1e9978defae6159eb684de784cab0c95/letoltes